als_Latn dik_Latn sag_Latn
Mungojnë drutë për ngrohje!Publikuar 5 months ago në Alsat-M
Depot private për shitjen e druve janë thuajse të zbrazëta. Ka blerës, por nuk ka sasi të mjaftueshme të druve. Pronarët thonë se kështu është gati disa muaj dhe se aksionet e përforcuara të MPB-së dhe kushtet rigoroze për prerje të pyjeve kanë zbritur ofertën. Megjithatë, askush nga pronarët të cilët i vizituam nuk dëshironin të flasin para kamerës. Qytetarët të cilët nuk kanë blerë dru thonë se dru nuk ka kurse aty ku ka çmimi është diku 3700 denarë për një metër kub. Alsat – M sot vizitoi një prej depove shtetërore të “Pyjeve të Maqedonisë” që gjendet në lagjen Gazi Babë të Shkupit. Kërkuam të blejmë drunj, por na thanë se nuk ka dhe se nuk dinë kur mund do të kenë. Më pas, kur shpjeguam se jemi nga televizioni, na udhëzuan që për të gjitha pyetjet të drejtohemi udhëheqësis së “Pyjeve të Maqedonisë”, duke refuzuar kështu të sqarojnë para kamerave pse në këtë depo nuk ka dru për momentin. Për dallim nga kjo depo e “Pyjeve të Maqedonisë”, në depon e Kumanovës ka mjaft dru për secilin që dëshiron të blej. Alsat M sot tentoi të kontaktojë edhe drejtorin e “Pyjeve të Maqedonisë”, Zharko Karaxhoski, se a ka problem me drutë për ngrohje nëpër depot, por ai ishte i pakapshëm për komentuar. Përndryshe, periudhën e kaluar, MPB kishte aksione të përforcuara për parandalimin e prerjes së paligjshme të druve. Prerja ilegale e druve konsiderohet vepër penale kurse në mënyrë shtesë janë ashpërsuar edhe kushtet për prerje legale të druve. Natasha Stojanovska
als_Latn als_Latn